Diari Oficial de la Generalitat Valenciana


Sumari del DOGV 1219, del 09-01-1990 (1990/816192)

DECRET 197/1989, de 22 de desembre, del Consell de la Generalitat Valenciana, pel qual s'aprova l'Oferta d'Ocupació de personal adscrit a les Institucions Sanitàries del Servei Valencià de Salut.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/12/22/197/dof/vci/html**

### Dades del document

Número de DOGV
:   1219

Data del DOGV
:   09-01-1990

Secció del DOGV
:   DISPOSICIONS GENERALS

Número del document
:   1990/816192


Data del document
:   22-12-1989

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 197/1989, de 22 de desembre, del Consell de la Generalitat Valenciana, pel qual s'aprova l'oferta d'ocupació del personal adscrit a les Institucions Sanitàries del Servei Valencià de Salut.  
Una vegada regulades les competències sobre el personal sanitari pel Decret 71/1989, de 15 de maig, del Consell de la Generalitat Valenciana, la política de la Generalitat Valenciana en matèria de provisió de vacants, a través de la Conselleria de Sanitat i Consum, s'ha orientat, sens menyscapte del marc establert per la normativa bàsica estatal i en tant no estiga aprovat l?Estatut Marc previst en la Llei General de Sanitat, cap a la clarificació, homologació i agilització dels procediments.  
En aquest sentit, cal considerar el Decret 114/1989, de 17 de juliol, del Consell de la Generalitat Valenciana, pel qual s'estableix i regula l?Oferta d'Ocupació de Personal adscrit a les Institucions Sanitàries del Servei Valencià de Salut, concebuda com a un instrument de racionalització dels processos de selecció de personal sanitari, ha establert els criteris i les directrius en què s'han d'emmarcar els diversos sistemes de provisió de vacants del Servei Valencià de Salut, predominant-hi els principis constitucionals d'igualtat, mèrit, capacitat i, també, el d'eficàcia administrativa. El mateix esperit fonamentarà les diverses Ordres previstes per la Conselleria de Sanitat i Consum per a la regulació de les bases de les convocatòries.  
Les característiques de l?Oferta d'Ocupació de 1989 estan mediatitzades per tres circumstàncies:  
La complexitat derivada de l'existència de diversos règims jurídics aplicables a diferents tipus de personal adscrit a les Institucions Sanitàries del Servei Valencià de Salut, complexitat que -en tant no serà aprovat l'Estatut Marc de personal al servei del Sistema Nacional de Salut- anirà en augment a mesura que es produirà la integració dels serveis sanitaris dependents de les Administracions Públiques de nivell infrautonòmic.  
La conveniència d'evitar tant la introducció de nous procediments de provisió de vacants de personal estatutari o sanitari, com la modificació dels aspectes bàsics dels actualment existents, fins i tot actuant-hi amb la suficient decisió per convertir tals procediments en una ferramenta útil per a la gestió.  
L'existència de convocatòries en desplegament de personal sanitari dels Equips d'Atenció Primària, de facultatius especialistes dels serveis jerarquitzats de la Seguretat Social de personal dels Centres de Salut Comunitària que, segons que preveu la disposició transitòria del ja esmentat Decret 114/1989, de 17 de juliol, limiten l?Oferta d'Ocupació de Personal adscrit a les Institucions Sanitàries del Servei Valencià de Salut per a 1989 a la provisió de vacants subjectes a l?àmbit d'aplicació de l?Estatut de Personal No Sanitari al Servei de les Institucions Sanitàries de la Seguretat Social, a l?igual que el temps disponible per a la preparació de les convocatòries.  
Malgrat això, l?Oferta d'Ocupació es configura com un instrument fonamental de gestió de personal, de racionalització administrativa, de coordinació de polítiques de selecció i de programació i de distribució dels recursos humans del sector sanitari dependent de la Generalitat Valenciana.  
A més, l?Oferta d'Ocupació dóna resposta a algunes mancances tradicionals dels sistemes de provisió de llocs de personal estatutari en incloure tant torns restringits de promoció interna com de torns per a minusvàlids.  
Per raó d'aquests motius, després del manteniment de reunions amb els sindicats amb representació majoritària al Servei Valencià de Salut, segons que preveu la Llei 9/1987, d 12 de juny, a proposta del Conseller de Sanitat i Consum, prèvia deliberació del Consell de la Generalitat Valenciana en sessió celebrada el dia 22 de desembre de 1989,  
DECRETE:  
Article 1r  
Amb subjecció al que preveu la Llei 12/1988; de 30 de desembre, de Pressuposts de la Generalitat Valenciana per 1989, i d'acord amb el Decret 114/1989, de 17 de juliol, de Consell de la Generalitat Valenciana, s'aprova l?Oferta d'Ocupació de Personal adscrit a les Institucions Sanitàries del Servei Valencià de Salut de 1989, en els termes que s'estableixen en aquest Decret.  
Article 2n  
En l'Oferta d'Ocupació de Personal adscrit a les Institucions Sanitàries del Servei Valencià de Salut s'inclouen les va cants proposades per la Conselleria de Sanitat i Consum que es recullen a l'annex d'aquest Decret.  
Article 3r  
Es reservarà, en cada convocatòria, un nombre determinat de vacants per a la seua provisió mitjançant torns d'oferta d'integració, trasllat o altres, torns restringits, segons que en preveuen els respectius Estatuts de, Personal i la resta d la normativa d'aplicació.  
Igualment, els concursos-oposició de va cants de personal estatutari, realitzats-- en, desplegament d'aquesta Oferta d'Ocupació, inclouran un torn restringit d promoció interna per a l'accés del personal amb nomenament en propietat en plaça d'un determinat Grup de titulació a altres de l?immediat superior, segons que preveu l'article 22 de la Llei 30/1984, de 2 d'agost, en la redacció donada per la Llei 23/1988, de 28 de juliol. Per a aquesta Oferta d'Ocupació, l?esmentat torn inclourà el 50% de les vacants la composició de les quals es realitze mitjançant concurs-oposició.  
Article 4t  
1. Segons que estableix la Llei 13/1982, de 7 d'abril, d'Integració Social dels Minusvàlids, en totes les proves selectives seran admeses les persones amb minusvàlues en igualtat de condicions amb la resta d'aspirants i les convocatòries realitzades per a cobrir les vacants anunciades en aquesta Oferta d'Ocupació no podran establir exclusions per minusvàlues tret dels casos en què siguen incompatibles amb l'exercici de les tasques o funcions corresponents.  
2. Els Tribunals de les proves selectives disposaran, per a les persones amb minusvàlues que expressament ho sol·liciten, les adaptacions possibles de temps i mitjans que, sense desvirtuar el contingut de les proves, permeten l?efectiva igualtat de condicions, cosa que s'indicarà expressament a les convocatòries.  
3. Segons que preveu l'article 3, i a més d'allò previst als apartats 1 i 2 d'aquest article, per a aquelles convocatòries les normes de regulació de les quals ho permeten, s'establirà la corresponent reserva per als qui tinguen la condició legal de persona amb minusvàlues, que no podrà ser inferior al 2%  
L'opció, si s'escau, sobre els llocs reservats haurà de formular-se en la sol·licitud de participació en les convocatòries, la qual cosa s'hi indicarà expressament.  
4. Als efectes d'aquest article, correspondrà als òrgans competents de la Conselleria de Treball i Seguretat Social o òrgans competents de les Comunitats Autònomes o de l'Administració de l'Estat, l'acreditació de la condició de persona amb minusvàlues i la compatibilitat amb l'exercici de les tasques i funcions pròpies dels llocs de treball. En totes les convocatòries es farà indicació expressa de la dita competència.  
Article 5é  
A més dels llocs anunciats en aquesta Oferta d'Ocupació, es podran convocar aquells en què es produesca vacant per aplicació de la Llei 53/1984, de 26 de desembre, d'Incompatibilitats del Personal al Servei de les Administracions Públiques i normativa de desplegament, la provisió dels quals resulte imprescindible per al bon funcionament dels serveis.  
Article 6é  
El personal interí o eventual que ocupava els llocs de treball convocats en aquesta Oferta d'Ocupació cessarà automàticament en el moment de prendre'n possessió els aspirants aprovats en les respectives convocatòries. Els òrgans competents procediran d'ofici a realitzar els tràmits i actes oportuns per al compliment del que disposa aquest article.  
Article 7é  
En cap cas no podrà ser exigida la prèvia inscripció en les Oficines d'Ocupació per a participar en les proves selectives derivades de la present Oferta d'Ocupació.  
Article 8é  
Les convocatòries realitzades en desplegament de l?Oferta d'Ocupació de Personal adscrit a les Institucions Sanitàries del Servei Valencià de Salut de 1989, seran anunciades en el termini màxim de tres mesos des de la publicació d'aquest Decret.  
DISPOSICIONS ADDICIONALS  
Primera  
Correspondrà a la Conselleria de Sanitat i Consum, a través de la seua Secretaria General, la instrumentació de les convocatòries realitzades en desplegament d'aquesta Oferta d'Ocupació, sens perjudici de les delegacions establertes o que s'establesquen en favor de distints òrgans del Servei Valencià de Salut.  
Segona  
La quantia dels drets d'examen serà igual a la fixada e la Funció Pública Valenciana per als diferents grups de titulació.  
Així mateix, l?ordre d'intervenció dels aspirants en les pro ves selectives convocades en desplegament d'aquesta Oferta d'Ocupació serà el fixat per la Resolució de l?Institut Valencià d'Administració Pública qui, previ sorteig realitzat sego l'article 14 del Decret 69/1986, de 2 de juny, del Consell de la Generalitat Valenciana, determine tal ordre amb caràcter general per a les proves selectives que se celebren durant l'any.  
DISPOSICIONS FINALS  
Primera  
S'autoritza el Conseller de Sanitat i Consum per a dictar les disposicions necessàries per al desplegament del que estableix el present Decret.  
Segona  
Aquest Decret entrarà en vigor el mateix dia de la seu publicació al Diari Oficial de la Generalitat Valenciana.  
València, 22 de desembre de 1989.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA  
ANNEX  
1. Places subjectcs a l?àmbit d'aplicació de l'Estatut de Personal no Sanitari al servei de les institucions sanitàries depenents del Servei Valencià de Salut.  
GRUP DENOMINACIO NOMBRE  
 A Grup Tècnic de la Funció Administrativa 57  
 B Grup de Gestió de la Funció Administrativa 48  
 B Enginyers Tècnics 8  
 B Mestres Industrials 20  
 C Cuiners 23  
 D Calefactors 31  
 D Conductors 5  
 D Lampistes 15  
 D Telefonistes 16  
 D Electricistes 27  
 D Mecànics 26  
 D Grup Auxiliar Administratiu de la F. Admtiva. 339  
 E Zeladors 320  
II. Quadre resum.  
 Total  
 A 57  
 B 76  
 C 23  
 D 459  
 E 320  
 Total 935


Còpia Permalink ELI